《夜飞鹊 落叶》
清代·庄棫

河桥送人处，都已辞枝。傍岸却自依依。秾花艳蕊曾随侍，如今不是将离。

重来更知何日，待春风转后，柳便生稊。暂时去也，便天涯、恁用凄其。

逶迤平沙回望，馀尘渐堆积，疑是成蹊。可否回思前度，深深荫暍，草绿还迷。

新霜一拂，怎匆匆、便改芳姿。但徘徊衰草，延缘古道，惆怅长堤。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。